Document ID: 31993R1769

ΚΑΝΟΝΙΣΜΟΣ (ΕΟΚ) αριθ. 1769/93 ΤΗΣ ΕΠΙΤΡΟΠΗΣ της 30ής Ιουνίου 1993 για τον καθορισμό των προσαρμογών που πρέπει να γίνουν σε ορισμένες επιστροφές που καθορίζονται εκ των προτέρων στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1986 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (2), και ιδίως το άρθρο 17 παράγραφος 4,
Εκτιμώντας:
ότι το άρθρο 5 παράγραφος 3 τρίτο εδάφιο του κανονισμού (ΕΟΚ) αριθ. 876/68 του Συμβουλίου της 28ης Ιουνίου 1968 περί καθορισμού, στον τομέα του γάλακτος και των γαλακτοκομικών προϊόντων, των γενικών κανόνων για την χορήγηση επιστροφών κατά την εξαγωγή και τα κριτήρια καθορισμού του ύψους τους (3), όπως τροποποιήθηκε τελευταία από τον κανονισμό (ΕΟΚ) αριθ. 1344/86 (4), προβλέπει τη δυνατότητα προσαρμογής των επιστροφών που έχουν προκαθορισθεί εφόσον τροποποιούνται οι τιμές παρεμβάσεως και ορισμένες ενισχύσεις-
ότι ο κανονισμός (ΕΟΚ) αριθ. 1561/93 του Συμβουλίου (5) καθόρισε τις νέες τιμές παρεμβάσεως που ισχύουν στον τομέα του γάλακτος και των γαλακτοκομικών προϊόντων για τη γαλακτοκομική περίοδο 1993/94-
ότι σύμφωνα με το άρθρο 5 παράγραφος 2 τρίτο εδάφιο του κανονισμού (ΕΟΚ) αριθ. 3035/80 του Συμβουλίου (6), όπως τροποποιήθηκε τελευταία από τον κανονισμό (ΕΟΚ) αριθ. 3381/90 (7) οι επιστροφές που καθορίζονται εκ των προτέρων για τα προϊόντα που αναφέρονται στο παράρτημα του εν λόγω κανονισμού, προσαρμόζονται σύμφωνα με τους ίδιους κανόνες που ισχύουν για τον εκ των προτέρων καθορισμό των επιστροφών των προϊόντων βάσεως που εξάγονται ως έχουν-
ότι η Επιτροπής Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι επιστροφές που καθορίζονται εκ των προτέρων έως τις 30 Ιουνίου 1993 συμπεριλαμβανομένης, που αφορούν τα προϊόντα που αναφέρονται στο παράρτημα Ι, προσαρμόζονται όπως καθορίζονται στο παράρτημα αυτό.
2. Οι προσαρμογές εφαρμόζονται στα εν λόγω προϊόντα που εξάγονται από την 1η Ιουλίου 1993.
3. Η ημέρα που λαμβάνεται υπόψη:
- για την ημερομηνία προκαθορισμού, είναι εκείνη που υποβάλλεται ή αίτηση του πιστοποιητικού εξαγωγής κατά την έννοια του άρθρου 15 παράγραφος 1 του κανονισμού (ΕΟΚ) αριθ. 3719/88 της Επιτροπής (8),
- για την ημερομηνία εξαγωγής, είναι εκείνη που ολοκληρώνονται οι τελωνειακές διατυπώσεις που αναφέρονται στο άρθρο 22 παράγραφος 1 στοιχείο β) του κανονισμού (ΕΟΚ) αριθ. 3719/88.
Άρθρο 2
Για τα γαλακτοκομικά προϊόντα που αναφέρονται στο παράρτημα ΙΙ, οι προσαρμογές των επιστροφών που καθορίζονται εκ των προτέρων έως τις 30 Ιουνίου 1993 συμπεριλαμβανομένης, εφαρμόζονται με τους ίδιους όρους που ισχύουν για τα προϊόντα που εξάγονται ως έχουν, τα οποία αναφέρονται στο άρθρο 1.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 1993.

Labels: 3
17
6